คือหนูมีประจำเดือนวันที่8หยุดวันที่14 แล้ววันที่มีประจำเดือนติด กกน อีก. มาแบบกะปริดกะปรอย2วันแล้วค่ะ อยากทราบสาเหตุค่ะ
สวัสดีค่ะ หากประจำเดือนมาวันที่ 8-14 ม.ค. แล้ววันที่ 17 ได้มีเลือดออกกะปริดกะปรอยมาอีก 2 วัน อาจเกิดจากสาเหตุ1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกในวันที่ 8-14 อาจไม่ใช่ประจำเดือนก็ได้2. เป็นเลือดออกช่วงไข่ตก แต่เลือดจะมีปริมาณเพียงเล็กน้อย และออกเพียงแค่ 1 วัน หากออกเกิน 2 วัน ก็ไม่น่าใช่3. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะมีเลือดผิดปกติออกมาอีกเรื่อยๆ6. การผลิตฮอร์โมนของรังไข่ผิดปกติหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และยังคงมีเลือดออกมาอีกเรื่อยๆ โดยที่ไม่ได้เกิดจากการใช้ยาใดๆ ก็ควรไปพบสูติ-นรีแพทย์เพื่อตรวจหาและรักษาค่ะ